Document ID: 31987R1922

ΚΑΝΟΝΙΣΜΟΣ (ΕΟΚ) αριθ. 1922/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για τον καθορισμό, για την περίοδο εμπορίας 1987/88, της μέγιστης εγγυημένης ποσότητας για τους σπόρους σόγιας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1491/85 του Συμβουλίου της 23ης Μα ϊου 1985 για την πρόβλεψη ειδικών μέτρων για τους σπόρους σόγιας (1), όπως τροποποιήθηκε από τον κανονισμό (ΕΟΚ) αριθ. 1921/87 (2), και ιδίως το άρθρο 3α παράγραφος 1, την πρόταση της Επιτροπής (3), τη γνώμη του Ευρωπαϊκού Κοινοβουλίου (4), τη γνώμη της Οικονομικής και Κοινωνικής Επιτροπής (5), Εκτιμώντας: ότι, σύμφωνα με το άρθρο 3α του κανονισμού (ΕΟΚ) αριθ. 1491/85, θα πρέπει να καθορισθεί μια μέγιστη εγγυημένη ποσότητα σπόρων σόγιας- ότι, λαμβάνοντας υπόψη τις μεσοπρόθεσμες κατευθυντήριες γραμμές και τα επίπεδα της παραγωγής κατά τα τελευταία έτη, η μέγιστη εγγυημένη ποσότητα για την περίοδο εμπορίας 1987/88 θα πρέπει να καθορισθεί στο επίπεδο που ορίζεται κατωτέρω, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1987/88, η μέγιστη εγγυημένη ποσότητα που αναφέρεται στο άρθρο 3α του κανονισμού (ΕΟΚ) αριθ. 1491/85 καθορίζεται σε 1 100 000 τόνους.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Σεπτεμβρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987.

Labels: 11
17